**EUROPOS JAUNIMO SOSTINĖS 2021 M. tarybos PROTOKOLAS**

2019-09-19 Nr. TAR1-125

Posėdis įvyko 2019 m. rugsėjo 19 d. 16.00 val.

Posėdžio pirmininkas – Europos jaunimo sostinės 2021 m. tarybos (toliau-EJST) pirmininko pavaduotojas Laurynas Gečius, jaunimo atstovas, priklausantis Savivaldybės jaunimo organizacijų tarybai.

Posėdžio sekretorė Renata Razgienė, Klaipėdos miesto savivaldybės administracijos Socialinių reikalų departamento vyr. specialistė.

Dalyvavo: Arvydas Cesiulis, Indrė Butenienė, Paulius Kavoliūnas, Agnė Rudytė, Irma Vilutytė.

DARBOTVARKĖ:

 1. Dėl EJST pirmininko rinkimo.

 2. Dėl EJST pirmininko pavaduotojo rinkimo.

 3. Dėl EJST darbo reglamento patvirtinimo.

 4.   Dėl atstovo rinkimo į Europos jaunimo sostinės 2021 m. projektų vertinimo ekspertų atrankos komisiją.

 R. Razgienė informavo, kad EJST posėdyje dalyvauja iš 9 narių 6 nariai ir pagal EJST nuostatus jeigu darbo grupėje dalyvauja ne mažiau kaip 5 EJST nariai, posėdis yra teisėtas. Pagal minėtus nuostatus pirmo posėdžio metu reikalinga išsirinkti EJST pirmininką ir pavaduotoją. EJST pirmininku išrinkus Savivaldybės tarybos ar savivaldybės administracijos atstovą, EJST pirmininko pavaduotoju balsų dauguma turi būti išrinktas jaunimo atstovas.

1. SVARSTYTA. Dėl EJST pirmininko rinkimo.

Siūloma Aistės Andruškevičiūtės kandidatūra, kaip savivaldybės administracijos atstovės.

Pasiūlymui pritarta vienbalsiai.

NUTARTA. Aistei Andruškevičiūtei sutikus, EJST darbo grupės pirmininke išrinkti Klaipėdos miesto savivaldybės atstovę, Jaunimo koordinatorę Aistę Andruškevičiūtę.

2. SVARSTYTA. Dėl EJST pirmininko pavaduotojo rinkimo.

Pasiūlyta Lauryno Gečiaus kandidatūra kaip jaunimo atstovo. Pasiūlymui pritarta bendru sutarimu.

NUTARTA. Laurynui Gečiui sutikus, EJST pirmininko pavaduotoju išrinkti jaunimo atstovą – Lauryną Gečių.

3. SVARSTYTA. Dėl EJST darbo reglamento patvirtinimo. R. Razgienė informavo, kad visiems EJST nariams elektroniniu paštu buvo išsiųstas parengtas EJST darbo reglamento projektas.

NUTARTA. EJST darbo reglamentui pritarta vienbalsiai. Patvirtinti EJST darbo reglamentą.

 4. SVARSTYTA. Dėl atstovo rinkimo į Europos jaunimo sostinės 2021 m. projektų vertinimo ekspertų atrankos komisiją.

R. Razgienė informavo, kad vadovaujantis Klaipėdos m. savivaldybės administracijos direktoriaus 2019 m. rugpjūčio 14 d. įsakymu Nr. AD1-1112 „Dėl Europos jaunimo sostinei 2021 m. skirtų projektų vertinimo ekspertų atrankos aprašo patvirtinimo“ patvirtinto aprašo 8 punktu, turi būti sudaryta Savivaldybės administracijos direktoriaus įsakymu 5 narių ekspertų atrankos komisija, į kurios sudėtį įeina 2 jaunimo reikalų tarybos nariai, 1 EJST narys ir 2 Savivaldybės administracijos darbuotojai ir reikia deleguoti 1 narį iš EJST.

Pasiūlyta Agnės Rudytės kandidatūra.

NUTARTA. Agnei Rudytei sutikus, nutarta vienbalsiai į EJST projektų vertinimo ekspertų atrankos komisiją išrinkti Agnę Rudytę.

|  |  |
| --- | --- |
| Posėdžio sekretorius | Renata Razgienė |
|  |  |
| Posėdžio pirmininkas, EJST pirmininko pavaduotojas  | Laurynas Gečius |